በኢትዮጵያ በ24 ሰዓታት 178 ሰዎች የኮሮና ቫይረስ ሲገኝባቸው፤ የ2 ሰዎች ህይወት አለፈ
አዲስ አበባ፣ ሰኔ 28፣ 2012 (ኤፍ.ቢ.ሲ) ባለፉት 24 ሰዓት ውስጥ በተደረገው 3 ሺህ 315 የላብራቶሪ ምርመራ 178 ሰዎች የኮሮና ቫይረስ እንደተገኘባቸው የጤና ሚኒስቴር አስታወቀ።በቫይረሱ በምርመራ ከተገኘባቸው ሰዎች ውስጥም 133 ሰዎች ከአዲስ አበባ መሆናቸውን ሚኒስቴሩ አመላክቷል።እንዲሁም 15 ሰዎች ከሱማሌ ክልል፣ 9 ሰዎች ከጋምቤላ ክልል፣ 6 ሰዎች ከሀረሪ ክልል፣ 5 ሰዎች ከኦሮሚያ ክልል፣ 4 ሰዎች ከትግራይ ክልል፣ 2 ሰዎች ከአማራ ክልል፣ 2 ሰዎች ከሲዳማ ክልል፣ 1 ሰው ከድሬዳዋ አስተዳደር እንዲሁም 1 ሰው ከአፋር ክልል ናቸው።ከዚህ ባለፈ በትናንትናው እለት የ2 ሰዎች ህይወት በቫይረሱ ምክንያት ያለፈ መሆኑንም ሚኒስቴሩ ባወጣው እለታዊ ሪፖርት አመላክቷል።በሌላ በኩል በትናንትናው ዕለት 116 ሰዎች ከቫይረሱ ያገገሙ መሆኑንም ነው ሚኒስቴሩ የጠቆመው።#FBCየዜና ሰዓት ሳይጠብቁ የፋና ብሮድካስቲንግ ኮርፖሬትን ትኩስ እና ሰበር ዜናዎችን በፍጥነት በአጭር የፅሁፍ መልዕክት መልክ በስልክዎ ላይ እንዲደርስዎ ወደ 8111 OK ብለው ይላኩ።